*Lēmuma projekts*

**Par saistošo noteikumu Nr. \_/2025**

**“Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs” izdošanu**

Pamatojoties uz Pašvaldību likuma 44. panta otro daļu, Izglītības likuma 17. panta trešās daļas 11. punktu,

izdot saistošos noteikumus Nr. \_/2025 “Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs” un to paskaidrojuma rakstu.

*Saistošo noteikumu projekts*

**SAISTOŠIE NOTEIKUMI Nr. xx/2025**

**Par ēdināšanas pakalpojuma maksas atvieglojumiem**

**Alūksnes novada pašvaldības izglītības iestādēs**

*Izdoti saskaņā ar Pašvaldību likuma 44. panta*

*otro daļu, Izglītības likuma 17. panta trešās daļas 11. punktu*

1. **Vispārīgie jautājumi**
2. Saistošie noteikumi nosaka Alūksnes novada pašvaldības, turpmāk – pašvaldība, ēdināšanas pakalpojuma maksas atvieglojumu veidus un apmēru klātienes mācību procesa izglītojamajiem Alūksnes novada pašvaldības vispārējās izglītības iestādēs, lēmumu pieņemšanas un apstrīdēšanas kārtību.
3. Pēc šajos saistošajos noteikumos paredzēto atvieglojumu saņemšanas persona ir tiesīga pretendēt arī uz pašvaldības sociālās palīdzības pabalstu – saskaņā ar pašvaldības saistošajiem noteikumiem par pabalstu ēdināšanai pirmsskolas, vispārējās un profesionālajās izglītības iestādēs.
4. **Ēdināšanas pakalpojuma maksas atvieglojumi**
5. Saistošie noteikumi nosaka no pašvaldības budžeta finansējamo ēdināšanas pakalpojuma maksas atvieglojumu ēdināšanas pakalpojuma daļējai samaksai.
6. Ēdināšanas pakalpojuma maksas atvieglojums tiek piemērots par katru mācību dienu, kad izglītojamais ir apmeklējis izglītības iestādi un izmantojis ēdināšanas pakalpojumu.
7. Ēdināšanas pakalpojuma maksas atvieglojums tiek piešķirts šādā apmērā:
   1. pirmsskolas izglītības programmu izglītojamajiem – 3,00 EUR dienā;
   2. 1. - 4. klašu izglītojamajiem - starpība starp ēdināšanas pakalpojuma sniedzēja maksu pusdienām un normatīvajos aktos noteikto valsts budžeta finansējumu šim mērķim;
   3. 5.- 12. klašu izglītojamajiem – 1,00 EUR pusdienām dienā.
8. 1. - 4. klašu izglītojamo ēdināšanai neizlietoto valsts budžeta finansējumu novirza 5.3. punktā paredzētajai 5.-9. klašu izglītojamo ēdināšanas pakalpojuma maksas atvieglojuma segšanas daļai no pašvaldības.
9. Neievērojot 5. punktā noteiktos ierobežojumus, speciālās izglītības programmas izglītojamā ēdināšanas pakalpojuma izmaksas pirmsskolas izglītības programmā dienā un pamata un vispārējās izglītības programmā pusdienām pašvaldība sedz 100% apmērā.
10. Ēdināšanas pakalpojuma atvieglojumu piešķiršanas kārtību nodrošina attiecīgās izglītības iestādes vadītājs.
11. Ēdināšanas pakalpojuma atvieglojumu uzskaiti nodrošina ēdināšanas pakalpojuma sniedzējs.
12. **Lēmumu pieņemšanas un apstrīdēšanas kārtība**

10. Lēmumu par ēdināšanas pakalpojuma maksas atvieglojumu piešķiršanu vai atteikumu piešķirt ēdināšanas pakalpojuma maksas atvieglojumus, pieņem izglītības iestādes vadītājs un paziņo to izglītojamā likumiskajam vai līgumiskajam pārstāvim Paziņošanas likuma noteiktajā kārtībā. Par piešķirtajiem ēdināšanas pakalpojuma maksas atvieglojumiem ēdināšanas pakalpojuma sniedzēju informē izglītības iestādes vadītājs.

11. 10.punktā minētos lēmumus izglītības iestādes vadītājs pieņem pamatojoties uz Valsts izglītības informācijas sistēmas datiem kārtējā gada 1. septembrī.

12. Ja izglītojamais uzsāk mācības izglītības iestādē mācību gada laikā, lēmums par ēdināšanas pakalpojuma maksas atvieglojumu piešķiršanu tiek pieņemts vienlaicīgi ar lēmumu par uzņemšanu izglītības iestādē. Izglītības iestāde (atbildīgais darbinieks) pārliecinās par sniegto ziņu patiesumu Valsts izglītības informācijas sistēmā.

13. Izglītojamā likumiskajam vai līgumiskajam pārstāvim ir tiesības iesniegt atteikumu ēdināšanas pakalpojuma maksas atvieglojuma saņemšanai.

1. Šo noteikumu 10. un 12. punktā pieņemtos izglītības iestādes vadītāja lēmumus var apstrīdēt Alūksnes novada pašvaldības iestādē “Izglītības pārvalde”.
2. **Noslēguma jautājumi**

15. Saistošie noteikumi stājas spēkā 2025. gada 1. septembrī.

16. Ar saistošo noteikumu spēkā stāšanos spēku zaudē Alūksnes novada pašvaldības domes 2023. gada 27. jūlija saistošie noteikumi Nr. 19/2023 “Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”.

**Alūksnes novada pašvaldības domes 2025. gada ….saistošo noteikumu Nr. \_/2025**

**“Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums: | * 1. saistošo noteikumu izdošanas mērķis - ēdināšanas pakalpojuma maksas atvieglojumu piešķiršana izglītojamajiem, kuri klātienē apmeklē Alūksnes novada pašvaldības izglītības iestādes, finansiāla un sociāla atbalsta sniegšana ģimenēm ar bērniem, kuri iegūst izglītību pašvaldības izglītības iestādēs, tādējādi nodrošinot, ka visi bērni saņem siltu, veselīgu un daudzveidīgu ēdienu;   2. saistošo noteikumu izdošanas pamatojums - Izglītības likuma 17. panta trešās daļas 11. punkts, kas noteic, ka pašvaldība nosaka tos izglītojamos, kuru ēdināšanas izmaksas tā sedz un Pašvaldību likuma 44. panta otrā daļa, kas noteic, ka pašvaldības dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi;   3. līdz šo saistošo noteikumu izdošanai izglītojamo ēdināšanas pakalpojuma maksas atvieglojumu piešķiršanas kārtību regulē Alūksnes novada pašvaldības domes 2023. gada 27. jūlija saistošie noteikumi Nr. 19/2023 “Par ēdināšanas pakalpojuma maksas atvieglojumiem Alūksnes novada pašvaldības izglītības iestādēs”. |
| 1. Fiskālā ietekme uz pašvaldības budžetu: | 1. saistošo noteikumu projekts nosaka ēdināšanas pakalpojuma maksas atvieglojumu saņēmēju loku. Papildus šajos saistošajos noteikumos noteiktiem ēdināšanas pakalpojuma maksas atvieglojumiem persona ir tiesīga pretendēt uz pašvaldības sociālās palīdzības pabalstu - pabalsts ēdināšanai pirmsskolas, vispārējās un profesionālajās izglītības iestādēs saskaņā ar Alūksnes novada pašvaldības domes 2021. gada 29. aprīļa saistošajiem noteikumiem Nr. 11/2021 “Par sociālās palīdzības pabalstiem Alūksnes novadā”;   2.2.izglītojamo ēdināšanas pakalpojuma līdzfinansēšanai no pašvaldības budžeta viena kalendāra gada ietvaros plānots izlietot ap 530 000 EUR |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci: | 3.1.sociālā ietekme – ņemot vērā sociālekonomiskos apstākļus, lielai daļai izglītojamo pusdienas skolā var būt vienīgā ēdienreize dienā. Pašvaldības piešķirtais ēdināšanas pakalpojuma maksas atvieglojums ir finansiāls un sociāls atbalsts ģimenēm ar bērniem, kuri iegūst izglītību pašvaldības izglītības iestādēs;  3.2.nav ietekmes uz vidi;  3.3.ietekme uz veselību – iespēja visiem izglītojamajiem saņemt siltu, veselīgu, pilnvērtīgu un daudzveidīgu ēdienu, ir būtiska gan no veselības, gan attīstības viedokļa;  3.4.nav ietekmes uz uzņēmējdarbības vidi pašvaldības teritorijā;  3.5.nav ietekmes uz konkurenci |
| 1. Ietekme uz administratīvajām procedūrām un to izmaksām: | Saistošo noteikumu piemērošanu nodrošinās Alūksnes novada pašvaldības izglītības iestādes. Personām ir tiesības iesniegt atteikumu par ēdināšanas pakalpojuma maksas atvieglojumu saņemšanu. Izglītības iestāžu pieņemtos lēmumus personai ir tiesības apstrīdēt Alūksnes novada pašvaldības domē. Atteikumu un apstrīdēšanas iesniegumu pieņemšanu klātienē no iedzīvotājiem pašvaldībā nodrošina pašvaldības klientu apkalpošanas centri novada teritoriālajās vienībās. |
| 1. Ietekme uz pašvaldības funkcijām un cilvēkresursiem: | Saistošo noteikumu piemērošanā tiks iesaistītas pašvaldības izglītības iestādes, neveidojot jaunas darba vietas. |
| 1. Informācija par izpildes nodrošināšanu: | Saistošie noteikumi neparedz veidot jaunas institūcijas. Saistošo noteikumu piemērošanā paredzēts iesaistīt Alūksnes novada pašvaldības izglītības iestādes un iestādes “Izglītības pārvalde” un “Centrālā administrācija”. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Paredzamie izdevumi ir samērīgi saistošo noteikumu mērķa sasniegšanai pašvaldības autonomo funkciju un brīvprātīgo iniciatīvu izpildē. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes procesā nav notikušas konsultācijas ar sabiedrības pārstāvjiem. Atbilstoši Pašvaldību likuma 46. panta trešajai daļai saistošo noteikumu projekts un to paskaidrojuma raksts sabiedrības viedokļa noskaidrošanai no 05.06.2025. līdz  18.06.2025. publicēts pašvaldības oficiālajā tīmekļvietnē [www.aluksne.lv](http://www.aluksne.lv) sadaļā *Sabiedrība/Sabiedrības līdzdalība/Viedokļa izteikšana par saistošo noteikumu* projektiem. |